Allister behou kontinuïteit na Baai-sege; Hougaard enigste verandering | Maroela Media
Francois Hougaard – enigste verandering. (Foto: GB Jordaan)
Nadat Coetzee verlede jaar gereeld aan die span getorring het, selfs ná hulle gewen het, is daar dié keer net een verandering aan die Springbokspan wat Saterdag (21:40 SA tyd) in Salta weer teen Argentinië in die Rugbykampioenskap speel.
Dit is genoodsaak deur die besering van Ross Cronjé. Francois Hougaard vervang Cronjé op skrumskakel – en nodeloos om te meld, Hougaard se plek op die bank word deur Rudy Paige ingeneem.
Cronjé het sy enkel in verlede week se eerste toets in Port Elizabeth beseer en het in Johannesburg agtergebly waar hy behandeling by die Goue Leeus ondergaan.
Salta is nie vir die Bokke ŉ gunstelingveld nie. In 2014 het Jean de Villiers se span met 33-31 deurgeskraap en in 2016 het die Springbokke 24-26 in hulle enigste ander wedstryd op dié veld verloor.
Andries Coetzee, Raymond Rhule, Jesse Kriel, Jan Serfontein, Courtnall Skosan, Elton Jantjies, Francois Hougaard, Uzair Cassiem, Jaco Kriel, Siya Kolisi, Franco Mostert, Eben Etzebeth (kaptein), Coenie Oosthuizen, Malcolm Marx, Beast Mtawarira. Bank: Bongi Mbonambi, Steven Kitshoff, Trevor Nyakane, Pieter-Steph du Toit, Jean-Luc du Preez, Rudy Paige, Curwin Bosch, Damian de Allende.
Goue Leeus verander vyf vir stryd teen Cheetahs
Mitchell (en vierde kaptein) neem by Bulle oor
Waarom is Jano Vermaak nie die skrumskakel of ten minste op die bank nie? En wat maak Rudy Paige op die bank? Die swakste skrumskakel wat nog vir die bokke gespeel het (met die moontlike uitsondering van Bolla Conradie)! Of mis ek iets?
Ja jy mis iets Lukie. Kwotas.
Nes hakker mbonambi, hemel weet dis erg. En Cassiem en Rhule En Beast wat al twee jaar verby sy raklewe is.